รัฐบาลไทย-ข่าวทำเนียบรัฐบาล-สำนักงานนโยบายและแผนการขนส่งและจราจรนำเสนอผลการศึกษาและรับฟังความคิดเห็นโครงการศึกษาจัดทำแผนแม่บทบูรณาการพัฒนาระบบการจราจรในเขตกรุงเทพมหานครและปริมณฑล
วันศุกร์ที่ 15 ธันวาคม 2560
สํานักงานนโยบายและแผนการขนส่งและจราจรนําเสนอผลการศึกษาและรับฟังความคิดเห็นโครงการศึกษาจัดทําแผนแม่บทบูรณาการพัฒนาระบบการจราจรในเขตกรุงเทพมหานครและปริมณฑล
สํานักงานนโยบายและแผนการขนส่งและจราจร (สนข.) กระทรวงคมนาคม จัดสัมมนารับฟังความคิดเห็นโครงการศึกษาจัดทําแผนแม่บทบูรณาการพัฒนาระบบการจราจรในเขตกรุงเทพมหานครและปริมณฑล
นายไพรินทร์ ชูโชติถาวร รัฐมนตรีช่วยว่าการกระทรวงคมนาคม เป็นประธานเปิดการสัมมนารับฟังความคิดเห็นโครงการศึกษาจัดทําแผนแม่บทบูรณาการพัฒนาระบบการจราจรในเขตกรุงเทพมหานครและปริมณฑล เมื่อวันที่ 13 ธันวาคม 2560 ณ ห้อง Jubilee Ballroom โรงแรม เดอะ เบอร์เคลีย์ โฮเตล โดยมี นายชัยวัฒน์ ทองคําคูณ ผู้อํานวยการ สนข. ผู้แทนจากหน่วยงานภาครัฐ ภาคเอกชน สมาคมผู้ประกอบการที่เกี่ยวข้องกับการคมนาคมขนส่งในเขตกรุงเทพมหานครและปริมณฑล และสื่อมวลชน เข้าร่วมการสัมมนาฯ
นายไพรินทร์ ชูโชติถาวร กล่าวว่า ปัญหาการจราจรในเขตกรุงเทพมหานครและปริมณฑล ส่งผลให้เกิดความสูญเสียทางด้านเศรษฐกิจ ทั้งเวลาและค่าใช้จ่ายที่ต้องเสียเปล่าระหว่างการเดินทาง กระทรวงคมนาคมและหน่วยงานที่เกี่ยวข้องได้ดําเนินการแก้ไขปัญหาการจราจรติดขัดมาอย่างต่อเนื่อง หน่วยงานต่าง ๆ ได้มีแผนงานก่อสร้างและมาตรการแก้ไขปัญหาทั้งทางถนน ทางราง และทางน้ํา แต่ขาดการบูรณาการร่วมกันเพื่อให้เห็นจุดแข็งและจุดอ่อนของการแก้ไขปัญหาการจราจรอย่างจริงจัง ดังนั้น รัฐบาล โดยกระทรวงคมนาคมจึงได้มอบให้ สนข. ดําเนินการศึกษาจัดทําแผนแม่บทบูรณาการพัฒนาระบบการจราจรในเขตกรุงเทพมหานครและปริมณฑล โดยมีวัตถุประสงค์ ดังนี้
1. ศึกษา วิเคราะห์ปัญหาด้านการจราจรในกรุงเทพมหานครและปริมณฑล และขีดความสามารถการรองรับความต้องการเดินทาง ภายใต้การวางแผนพัฒนาเมือง การพัฒนาโครงสร้างพื้นฐานด้านการคมนาคม และการจัดระบบการจราจรในปัจจุบันและตามแผนงานในอนาคต รวมถึงโครงข่ายถนน สะพาน ทางพิเศษ ระบบขนส่งมวลชน และจุดเชื่อมต่อการเดินทาง
2. ศึกษา ทบทวนข้อมูลการบูรณาการพัฒนาระบบการจราจรในประเทศที่มีแนวปฏิบัติที่ดี (Best Practice) ที่มีรูปแบบและลักษณะเมืองใกล้เคียงกับกรุงเทพมหานคร
3. จัดทําแผนแม่บทบูรณาการพัฒนาระบบการจราจรในเขตกรุงเทพมหานครและปริมณฑล โดยการศึกษา วิเคราะห์ และจัดทําข้อเสนอแนะทิศทางการพัฒนาด้านระบบการจัดการจราจร ให้สอดคล้องกับการพัฒนาเมือง การพัฒนาระบบโครงสร้างพื้นฐานด้านการจราจรอย่างบูรณาการ สอดคล้องและลดความซ้ําซ้อนการดําเนินงานได้อย่างมีประสิทธิภาพ
4. สนับสนุนทางวิชาการในการเสนอแนะนโยบาย และ/หรือแผนการจัดระบบการจราจรในเขตกรุงเทพมหานครและปริมณฑล และเพิ่มพูนความรู้ ศักยภาพการปฏิบัติงานของเจ้าหน้าที่ในการวิเคราะห์และวางแผนระบบการจราจรและขนส่งให้กับเจ้าหน้าที่ของ สนข. และหน่วยงานที่เกี่ยวข้อง
ทั้งนี้ โครงการศึกษาจัดทําแผนแม่บทฯ อยู่ระหว่างการจัดทํารายงานฉบับกลาง (Interim Report) ซึ่งจากการศึกษาได้ผลการทบทวนข้อมูลแผนงาน/โครงการของหน่วยงานที่เกี่ยวข้องด้านการจราจร การวิเคราะห์ขีดความสามารถการรองรับความต้องการเดินทางในเขตกรุงเทพมหานครและปริมณฑลทั้งทางถนน ทางราง และทางน้ํา ในช่วงปี 2560 - 2572 รวมทั้งทําให้ทราบจุดแข็งและจุดอ่อน และสามารถเสนอแนวทาง การแก้ไขเพิ่มเติมเพื่อจัดทําเป็นแผนแม่บทฯ ที่มีแผนงาน/โครงการในภาพรวมที่มีความชัดเจน เช่น การเสนอแนวทางการก่อสร้างถนนสายใหม่ การจัดทําทางลอดหรือทางยกระดับในทางแยกที่สําคัญ การแก้ไขปัญหาคอขวด การใช้เทคโนโลยีในการแก้ไขปัญหาการจราจร การบังคับใช้กฎหมาย การกําหนดมาตรการ/นโยบายต่าง ๆ เพื่อเป็นกรอบการแก้ไขปัญหาการจราจรเชื่อมโยงครบทุกมิติ ซึ่งตลอดระยะเวลาของการดําเนินการศึกษาโครงการฯ สนข. ได้คํานึงถึงความสําคัญของประชาชน โดยเปิดโอกาสให้ทุกภาคส่วนร่วมแลกเปลี่ยนข้อคิดเห็นและข้อเสนอแนะ เพื่อนําไปสู่การจัดทําแผนแม่บทฯ ร่วมกัน ซึ่ง สนข. จะนําข้อคิดเห็นไปปรับปรุง แก้ไขแผนแม่บทฯ ให้มีความครบถ้วน สมบูรณ์ และสอดคล้องกับสถานการณ์ในปัจจุบัน เพื่อให้ประชาชนได้รับประโยชน์สูงสุดต่อไป